A 2017. február 14-i zárt KT ülés határozatai:

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

44/2017.(II.14.) számú képviselő-testületi határozat

Délegyháza Község Önkormányzat Képviselő-testülete a 10/2011.(II.16.) önkormányzati rendelet 24. § (3) bekezdése c) pontja alapján a jegyzőkönyv hitelesítésére Darabos Zsuzsanna és Görbe István képviselőket választja meg.

Határidő: azonnal

Felelős: Képviselő-testület

Képviselő-testület szavazott: (6 fő), 6 igen szavazattal, tartózkodás és nem szavazat nélkül az alábbi határozatot hozta:

45/2017.(II.14.) számú képviselő-testületi határozat

Délegyháza Község Önkormányzat Képviselő-testülete a rendes zárt ülés napirendi pontjának megtárgyalását elfogadja az alábbiak szerint:

1./ NAK állásfoglalás elleni kifogás elbírálása

2./ Gazdasági ügyek

Határidő: azonnal

Felelős: Képviselő-testület

1. ./ NAK állásfoglalás elleni kifogás elbírálása

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

46/2017.(II.14.) számú képviselő-testületi határozat

Délegyháza Község Önkormányzat Képviselő-testülete 2017. február 14. napján megtartott zárt ülésén a mező- és erdőgazdasági földek forgalmáról szóló 2013. évi CXXII. törvénnyel (Földforgalmi tv.) összefüggő egyes rendelkezésekről és átmeneti szabályokról szóló 2013. évi CCXII. tv. 103/A. § (2) bekezdésében biztosított hatáskörében eljárva a Magyar Agrár-, Élelmiszergazdasági és Vidékfejlesztési Kamara Pest Megyei Elnökségének helyi földbizottsági feladatkörében PE01-00258-10/2017. iktatószámon hozott állásfoglalásával szemben benyújtott kifogások elbírálása tárgyában meghozta a következő

46/2017.(II.14.) számú

HATÁROZAT -ot

Délegyháza Község Önkormányzat Képviselő-testülete ………….. (…………….. szám alatti lakos), valamint …………… (………………. szám alatti lakos) által benyújtott kifogásokban foglaltaknak

helyt ad,

és a Magyar Agrár-, Élelmiszergazdasági és Vidékfejlesztési Kamara Pest Megyei Elnökségének (továbbiakban: Kamara) helyi földbizottsági feladatkörében PE01-00258-10/2017. iktatószámon hozott állásfoglalását

megváltoztatja,

Délegyháza 090/32 hrsz-ú, 3070 m2 térmértékű, szántó megjelölésű, 3.44 AK értékű külterületi ingatlanra és Délegyháza 0107/43 hrsz-ú, 3665 m2 térmértékű, szántó megjelölésű, 6.05 AK értékű külterületi ingatlanra vonatkozóan a föld tulajdonjogának átruházásáról szóló 2016. szeptember 7. napján, Ráckevén kelt szerződés hatósági jóváhagyását ………. (……………... szám alatti lakos), mint szerződés szerinti szerződő féllel (Vevő)

támogatja.

Jelen határozat a közléssel jogerős, azzal szemben fellebbezésnek helye nincs. A határozattal szemben a kézbesítéstől számított 30 napon belül, jogszabálysértésre hivatkozással a polgári perrendtartásról szóló 1952. évi III. törvény 330.§ (2) bekezdése, valamint a közigazgatási hatósági eljárás és szolgáltatás általános szabályairól szóló 2004. évi CXL törvény (továbbiakban: Ket.) 109. § (1) bekezdése alapján a területileg illetékes Budapest Környéki Közigazgatási és Munkaügyi Bíróságnak címzett, de hivatalunknál benyújtott bírósági felülvizsgálat iránti keresetnek van helye.

INDOKOLÁS

……………………………

Határidő: azonnal

Felelős: Polgármester

2./ Gazdasági ügyek

Képviselő-testület szavazott: (6 fő), 6 igen szavazattal, nem szavazat és tartózkodás nélkül az alábbi határozatot hozta:

47/2017.(II.14.) számú képviselő-testületi határozat

Délegyháza Község Önkormányzat Képviselő-testülete jóváhagyja a Dél-Pest Megyei Víziközmű Szolgáltató Zrt-vel kötendő egyedi megállapodást, valamint az ahhoz kapcsolódóan megkötendő megállapodásokat.

Délegyháza Község Önkormányzat Képviselő-testülete felkéri polgármesterét és hivatalát, hogy a szükséges intézkedéseket tegye meg, valamint felhatalmazza dr. Riebl Antal polgármestert, hogy a megállapodásokat aláírja.

Határidő: azonnal

Felelős: Polgármester, jegyző